钦定古今图书集成/明伦汇编/氏族典/第406卷 > 吕蒙正
## 钦定古今图书集成/明伦汇编/氏族典/第406卷 > 吕蒙正

按《宋史吕蒙正传》：“蒙正字圣功，河南人。祖梦奇，户部
侍郎。父龟图，起居郎。蒙正，太平兴国二年擢进士第
一，授将作监丞，通判昇州。五年，拜左补阙，知制诰。初，
龟图与妻刘氏不睦，并蒙正出之，颇沦踬窘乏，刘誓
不复嫁。及蒙正登仕，迎二亲同堂异室，奉养备至。未
几，迁都官郎中，入为翰林学士，擢参知政事。李昉罢”
相，蒙正拜中书侍郎。质厚宽简，有重望。以正道自持，
遇事敢言。每论时政，有未允者，必固称不可，上嘉其
无隐。淳化中，罢为吏部尚书。四年，复以本官入相。至
道初，以右仆射出判河南府。真宗即位，进左仆射。咸
平四年，以本官同平章事。六年，授太子太师，封蔡国
公，改封许。卒，谥文穆。子从简，再为国子博士﹔，惟简，太
子中舍﹔，承简，司门员外郎﹔，中简，比部员外郎﹔，务简，亦
国子博士﹔，居简，殿中丞﹔，知简，太子右赞善大夫。蒙正
弟蒙休，咸平进士，至殿中丞。龟图弟龟祥，殿中丞、知
寿州。子蒙亨，举进士高等，官大理寺丞。次子蒙巽，虞
部员外郎﹔。蒙周，淳化进士及第。蒙亨子即夷简也。次
子宗简，亦进士及第。